Les Biblioteques Municipals participen en la Setmana Cultural del Centre de Reeducació Mariano Ribera
2025-07-24

El pròxim 21 de juny, les Biblioteques Municipals de Burjassot participaran, dins de la seua programació d’animació lectora, en la Setmana Cultural del Centre de Reeducació Mariano Ribera del municipi.

En horari de matí, una de les tècniques de la Biblioteca, juntament amb el burjassoter Antonio García, es desplaçaran fins al centre per a desenvolupar l’activitat del propi Antonio, “Pinto con palabras”.

A partir d’una exposició de dibuixos de monuments importants de Burjassot, dels quals hauran de triar el que més els agrade, els participants escriuran versos, sobre les imatges, de poetes com Miguel Hernández, Glòria Fuertes o el propi Antonio García.

Amb aquesta activitat, es pretén despertar el costat creatiu dels xavals a través de la poesia i del dibuix. D’igual manera, també podran practicar el ritme i l’entonació de les poesies i tenir l’oportunitat de compondre i crear cal·ligrames.